陳卓賢為7月個唱任音樂總監 嫌3場唔夠候：我體能可應付多啲
Ian(陳卓賢）將在7月20舉行3場個人演唱會，今午他現身記者會，獲大批Hellosss支持，除大叫「我愛你」之外，亦頻頻大叫「加場」。
Ian接受訪問時，透露心情興奮多於緊張，又謂雖然MIRROR仍在巡唱當中，但前期功夫已在進行中，舞台設計的細節已落實。Ian身兼演唱會音樂總監，他表示「忙，但都好值得，因為最貼近自己想像嘅嘢可以透過音樂呈現，因為今次有幾多Input ，所以自己參與係會再好啲，可以同大家connect。」而講到跳舞部分，Ian亦笑言「傾囊而出」，最緊要大家睇得開心。
去年Ian公開爭取演唱會嘅時候，亦曾表示希望可以開騷前出到實體專輯，不過今日佢就話時間上未必做到。他解釋是因為隊友亦有不少歌要推出，所以要跟檔期。「自己當然想開show前出多幾首歌，等歌單再豐富啲，但都再睇檔期。」
問到會否加場，Ian 表示：「愈多愈好，4場又太少，5場又好似可以再多啲。我體能都唔錯，可以應付多啲，我諗都係要睇吓到時啲飛賣成點。當然我會極力爭取。